stanford-oval/wikipedia huggingface dataset:
บล็อกสแปม

บล็อกสแปม (spam blog) หรือ สปล็อก (splog) คือการสร้างข้อความขยะ หรือข้อความโฆษณา หรือข้อความต่าง ๆ ที่คล้ายกับการสร้างความน่าเชื่อถือภายในบล็อก ซึ่งปัจจุบันถูกแบ่งเป็นสองแบบด้วยกันคือ แบบแรก การสแปมด้วยการสร้างบล็อกขึ้นมาเป็นจำนวนมาก เพื่อสร้างความน่าเชื่อถือในการทำการตลาดของธุรกิจบางอย่าง หรือถูกใช้เพื่อสร้างกระแสต่าง ๆ ตามที่ต้องการ แบบที่สองคือ การสร้างกระทู้ขยะหรือความคิดเห็นขยะ เพื่อโฆษณาขายของ หรือเพื่อเรียกร้องให้คนไปยังเว็บไซต์ที่ต้องการ ในกระดานสนทนาออนไลน์ต่าง ๆ ซึ่งทั้งสองแบบนี้อาจส่งผลดีต่อการทำเอสอีโอ
บล็อกสแปมเป็นอีกรูปแบบหนึ่งในที่พัฒนาขึ้นจากอีเมลขยะ (spam mail) รวมทั้งมีการสร้างโปรแกรมสแปมบล็อกเหล่านี้ขายกันอีกด้วย
ลักษณะของสแปมในเว็บบล็อก

มีลิงก์ไปยังเว็บเป้าหมาย
มักใช้คำเช่น "Cheap (ชื่อยาหรือชื่อโปรแกรม) ", "Cool page!", "see this", "ลดน้ำหนัก", "ลดความอ้วน", "รายได้พิเศษ", "คลิกด่วน" ฯลฯ เพื่อชักชวนให้ผู้คนคลิกเข้าไปดู
หากเป็นการใช้โปรแกรมช่วยทำบล็อกสแปม บางกรณีอาจมีการสุ่มคำหรือข้อความ และ/หรือ การใช้โปรแกรมช่วยแปล จึงอาจมีบางส่วนที่อ่านแล้วไม่รู้เรื่อง หรืออ่านแล้วพบว่าเนื้อหาไม่ต่อเนื่องกัน เช่นประโยคที่เรียงต่อเนื่องกันอาจจะขัดแย้งกันเอง หรือกล่าวถึงคนละเรื่องกันโดยสิ้นเชิง หรืออาจมีความจริงกับความเท็จปะปนกันในเนื้อหา หรือการสแปมโดยลงความคิดเห็น (ในช่องแสดงความเห็นท้ายบทความ) ที่ไม่สอดคล้องกับเนื้อหาในบทความเลย
ป้องกัน

ใช้โปรแกรมป้องกันไวรัสที่สามารถป้องกันการเข้าถึงเว็บไซต์อันตราย หรือป้องกันสคริปต์หรือชุดคำสั่งในเว็บไซต์ที่เป็นอันตรายต่อคอมพิวเตอร์หรือข้อมูล เช่นสคริปต์ที่เป็นไวรัส เป็นต้น เนื่องจากตัวเว็บไซต์ของบล็อกสแปมเองหรือเว็บไซต์ในลิงก์ที่ปรากฏอาจเป็นเว็บไซต์ที่มีสคริปต์หรือไวรัสแบบดังกล่าว หรือแม้แต่ในเว็บไซต์ปกติทั่วไปก็ยังอาจมีการโฆษณาหรือสคริปต์ที่อาจจะนำพาไปยังเว็บไซต์สแปม
อย่ารีบหลงเชื่อหรือปฏิบัติตามเนื้อหาที่เห็น ให้อ่านและพิจารณาข้อมูลเสียก่อน
ไม่กดลิงก์ที่ปรากฏในข้อความที่เห็นได้ว่าเป็นสแปม หรืออาจรีบปิดแท็บหรือหน้าต่างของเว็บที่เปิดเจอเข้าในทันทีที่เห็นว่าเป็นสแปม
ดิสนีย์แลนด์รีสอร์ต

สำหรับความหมายอื่น ดูที่ ดิสนีย์แลนด์ (แก้ความกำกวม)
| --- | --- |
สถานที่ที่มีความสุขที่สุดในโลก
ไอคอนสองแห่งของดิสนีย์แลนด์รีสอร์ต: ปราสาทเจ้าหญิงนิทราที่สวนสนุกดิสนีย์แลนด์ และพิกซาร์พาล-เอ-ราวด์ที่ดิสนีย์แคลิฟอร์เนียแอดเวนเจอร์
อุตสาหกรรม: สวนสนุก และสถานพักตากอากาศ
ก่อตั้ง: 17 กรกฎาคม 1955; 69 ปีก่อน (1955-07-17)
ผู้ก่อตั้ง: วอลต์ ดิสนีย์
สำนักงานใหญ่: แอนะไฮม์ รัฐแคลิฟอร์เนีย สหรัฐ
บุคลากรหลัก: เคน พอตร็อก (ประธาน)
บริษัทแม่: ดิสนีย์เอ็กซ์พีเรียนส์ (เดอะวอลต์ดิสนีย์)
เว็บไซต์: เว็บไซต์ทางการ
ดิสนีย์แลนด์รีสอร์ต (อังกฤษ: Disneyland Resort) รู้จักกันในชื่อทั่วไปว่า ดิสนีย์แลนด์ (อังกฤษ: Disneyland) เป็นสวนสนุกและบริการโรงแรมที่พักในพื้นที่เดียวกัน แห่งแรกของบริษัทดิสนีย์ ตั้งอยู่ที่รัฐแคลิฟอร์เนีย สหรัฐอเมริกา มีสัญลักษณ์คือปราสาทเจ้าหญิงนิทรา เปิดดำเนินการเมื่อวันที่ 17 กรกฎาคม พ.ศ. 2498 ในชื่อดีสนีย์แลนด์ เครื่องเล่นสำคัญเมื่อแรกเปิดดำเนินการคือ เฟอร์ริสวีล ภายหลังมีการปรับปรุงเพิ่มส่วนของสวนสนุกใหม่ที่เรียกว่า ดีสนีย์แคลิฟอร์เนีย แอดเวนเจอร์ ส่วนของสวนสนุกดั้งเดิมจึงเรียกว่า ดีสนีย์แลนด์ พาร์ค สำหรับส่วนของโรงแรมที่พักและศูนย์การค้าจะเรียกว่า ดาวน์ทาวน์ดีสนีย์ดีสทริค และรวมกันทั้งหมดเรียกว่า ดีสนีย์แลนด์รีสอร์ตเครื่องเล่นที่สำคัญใน ดีสนีย์แลนด์พาร์ค อาทิ ปีเตอร์แพน คาร์ ไพเรทออฟคาริเบียน และ สตาร์วอร์
สถานที่ท่องเที่ยว > สวนสนุก

ดิสนีย์แลนด์ เดิมสร้างโดย วอลต์ ดิสนีย์ เปิดให้บริการเมื่อวันที่ 17 กรกฎาคม ค.ศ. 1955
ดิสนีย์แคลิฟอร์เนียแอดเวนเจอร์ เป็นสวนสนุกที่สร้างโดยอิงประวัติศาสตร์และวัฒนธรรมของรัฐแคลิฟอร์เนีย เปิดให้บริการเมื่อวันที่ 8 กุมภาพันธ์ ค.ศ. 2001
สถานที่ท่องเที่ยว > ช้อปปิ้ง อาหาร และความบันเทิง

ดาวน์ทาวน์ดิสนีย์ เป็นย่านร้านค้าปลีกร้านอาหาร และแหล่งบันเทิงกลางแจ้งตั้งอยู่ระหว่างทางเดินเล่นของสวนสนุกดิสนีย์แลนด์รีสอร์ทและโรงแรมดิสนีย์แลนด์
สถานที่ท่องเที่ยว > โรงแรม

โรงแรมดิสนีย์แลนด์ เดิมสร้างขึ้นโดย แจ็ค ราเธอร์ ซึ่งเปิดบริการเมื่อวันที่ 5 ตุลาคม ค.ศ. 1955 และได้รับการซื้อโดยดิสนีย์ ในปี ค.ศ. 1988
ดิสนีย์แลนด์แกรนด์แคลิฟอร์เนียโฮเต็ลแอนด์สปา สถาปัตยกรรมแบบช่างฝีมือของช่วงต้นทศวรรษ 1900 ซึ่งเปิดให้บริการเมื่อวันที่ 2 มกราคม ค.ศ. 2001
ดิสนีย์พาราไดซ์โฮเต็ล เป็นโรงแรมที่ได้รับการออกแบบเป็นส่วนหนึ่งของดิสนีย์แลนด์แคลิฟอร์เนียแอดเวนเจอร์ ซึ่งเปิดให้บริการเมื่อปี ค.ศ. 1984 หลังจากเปลี่ยนชื่อเป็นโรงแรมดิสนีย์แลนด์แปซิฟิคในปี ค.ศ. 1995 หลังจากการเข้าซื้อกิจการของดิสนีย์แลนด์ ชื่อปัจจุบันเปิดให้บริการเมื่อวันที่ 15 ธันวาคม ค.ศ. 2000
ยังไม่มีชื่อโรงแรม มีกำหนดเปิดบริการ ปี ค.ศ. 2021
แผ่นที่ของดิสนีย์แลนด์รีสอร์ต
การกระเจิงแบบเรย์ลี

ขอบฟ้าในทิศทางพระอาทิตย์ตกมองจากระดับความสูง 500 เมตร หนึ่งชั่วโมงหลังพระอาทิตย์ตก
การกระเจิงแบบเรย์ลี (Rayleigh scattering) คือการกระเจิงของแสงโดยอนุภาคที่มีขนาดเล็กกว่าความยาวคลื่นของแสง โดยทั่วไปจะใช้หมายถึงการกระเจิงที่เกิดขึ้นภายในตัวกลางที่เป็นก๊าซ เช่น บรรยากาศโลก โดยเป็นสาเหตุที่ทำให้ท้องฟ้าดูเป็นสีฟ้าในเวลากลางวัน นอกจากนี้แล้วยังอาจเกิดขึ้นในของเหลวและของแข็งที่โปร่งใสได้ด้วย  การกระเจิงแบบเรย์ลีได้รับการตั้งชื่อตาม บารอนเรย์ลี (จอห์น วิลเลียม สตรัต) ผู้พยายามอธิบายปรากฏการณ์นี้
ทฤษฎี

ให้พารามิเตอร์ที่เกี่ยวข้องซึ่งได้แก่ความยาวคลื่นของคลื่นที่กระเจิงเป็น λ และเส้นผ่านศูนย์กลางของอนุภาคที่กระเจิงเป็น d แล้วพารามิเตอร์ขนาด α ที่มีค่าคงที่วงกลม π เป็นสัมประสิทธิ์ จะเป็น
เมื่อ α ≪ 1 จะสามารถแสดงได้โดยการกระเจิงแบบเรย์ลี เมื่อ α ≈ 1 จะใช้การกระเจิงแบบมี และเมื่อ α ≫ 1 จะใช้การประมาณทัศนศาสตร์เชิงเรขาคณิต
ทฤษฎี > การประมาณอนุภาคเล็ก

การกระเจิงแบบเรย์ลีเกิดขึ้นเมื่อสนามไฟฟ้า ภายในสนามแม่เหล็กไฟฟ้าของแสงที่ตกกระทบกระทำกับสนามไฟฟ้าของอนุภาค บังคับให้อิเล็กตรอนในอนุภาคเกิดการแกว่งกวัด และกระตุ้นไดโพล ดังนั้น หากอนุภาคเป็นตัวแกว่งกวัดไดโพลที่มีความถี่ ν0 แล้วความถี่ ν0 นั้นมีค่าน้อยเมื่อเทียบกับความถี่ ν ของแสงที่ตกกระทบ (นั่นคือ ν ≪ ν0) แล้ว ความเข้มของการกระเจิง I ได้เป็น
โดยที่ I0 คือความเข้มของแสงที่ตกกระทบ N, m, e คือจำนวน มวล และ ประจุไฟฟ้า ของอนุภาค และ c คืออัตราเร็วแสง
นอกจากนี้ในสูตรข้างต้น  ν4/c4 = λ−4 ดังนั้นในกรณีที่อนุภาคถือว่าเล็กพอเมื่อเทียบกับความยาวคลื่น ความแรงในการกระเจิงจะแปรผกผันกับกำลัง 4 ของความยาวคลื่นจะเป็นไปตามสมการนี้
โดยที่ R คือระยะทางไปยังอนุภาค θ คือมุมการกระเจิง และ n คือ ดัชนีหักเหของแสง
ให้ปริมาตรของอนุภาคเป็น V ยังอาจเขียนได้ดังนี้
นอกจากนี้ เมื่อหาปริพันธ์ของความแรงในการกระเจิงต่อมุมตันทั้งหมด ภาคตัดขวาง σs จะได้เป็น
สมการนี้อธิบายว่าแสงสีน้ำเงินที่มีความยาวคลื่นสั้นจะกระเจิงมากกว่าแสงสีแดงที่มีความยาวคลื่นยาวกว่า เกิดขึ้นเนื่องจากในเวลาพระอาทิตย์ตก และพระอาทิตย์ขึ้น ระยะห่างระหว่างดวงอาทิตย์กับผู้สังเกตการณ์จะยาวกว่าเวลาเที่ยง ทำให้แสงสีน้ำเงินจะกระเจิงออกไปจนหมดก่อนที่จะมาถึงผู้สังเกตการณ์ ในทางกลับกัน ในช่วงกลางวัน แสงสีน้ำเงินซึ่งมีความยาวคลื่นสั้นจะกระเจิงไปยังผู้สังเกตการณ์ ดังนั้นท้องฟ้าโดยรวมจึงปรากฏเป็นสีฟ้า
นอกจากนี้ยังใช้สำหรับการวัดทางทัศนศาสตร์ โดยความเข้มของสัญญาณจะแปรผันตรงกับความหนาแน่นของจำนวนโมเลกุลและสูงกว่าการวัดทางสเปกโทรสโกปี
พระทุรคา

| พระทุรคา |
| --- | --- |
เทวมารดา เทวีแห่งพลังอำนาจและการปกป้อง
จิตรกรรมยุคศตวรรษที่ 18 แสดงภาพพระทุรคาปราบมหิษาสูร
ชื่ออื่น: อาทิศักติ, มหิษาสูรมรรทินี, ภควตี, ภวนี, ชคทัมพา, กาตยายนี
ชื่อในอักษรเทวนาครี: दुर्गा
ส่วนเกี่ยวข้อง: เทวี, พระกาลี, มหาเทวี, ลัทธิศักติ, นวทุรคา, พระปารวตี,กัณเฑศวรี, พระแม่ชคัทธาตรี, เกาศิกี หรือ อัมพิกา ไวษโณเทวี
ที่ประทับ: มณีทวีป, เขาไกรลาส
มนตร์: โอม ศรี ทุรคายะ นะมะห์
อาวุธ: สุทรรศนจักร, หอยสังข์, ตรีศูล, คทา, ธนู, ดาบ พระขรรค์, ปัทมะ
วัน: วันศุกร์
พาหนะ: สิงโต, เสือ
คัมภีร์: เทวีภควตปุราณะ, เทวีมหัตมยะ, กลิกปุราณะ, ศักติอุปนิษัท, ตันตระ
เทศกาล: ทุรคาบูชา, ทุรคาษฏมี, นวราตรี, วิชัยทัศมี, บาตูกัมมา, ตีจ, กาลีบูชา
เทพที่เทียบเท่าในความเชื่ออื่น
เทียบเท่าในมณีปุระ: ปันโตอีบี
พระทุรคา (สันสกฤต: दुर्गा, IAST: Durgā) เป็นเทวีองค์สำคัญในศาสนาฮินดู บูชาในฐานะปางหลักหนึ่งของมหาเทวี ถือว่าพระทุรคาเป็นเทวีแห่งการปกปักรักษา, พลังอำนาจ, ความเป็นมารดา, การทำลายล้าง และการสงคราม
ตำนานพระทุรคามีจุดศูนย์กลางอยู่ที่การรบของพระนางกับอสูรและพลังอำนาจชั่วร้ายที่เป็นภัยแก่ความสงบสันติ ความเจริญ และธรรม พระนางจึงเป็นภาพแทนของความดีชนะความชั่วร้าย เชื่อกันว่าพระทุรคาจะปลดปล่อยความเกรี้ยวกราดของพระนาง (divine wrath) ต่อผู้ที่มีจิตใจชั่วร้าย หรือเพื่อการปลดปล่อยผู้ที่ถูกกดขี่ และนำมาสู่การทำลายล้างเพื่อสนับสนุนการสร้างสรรค์ พระทุรคาถูกมองว่าเป็นเทวมารดาและมักแสดงในรูปสตรีรูปงามขี่เสือหรือสิงโต มีมือจำนวนมากถืออาวุธครบมือ และมักแสดงพระนางมีชัยเหนืออสูร มีการบูชาพระนางอย่างกว้างขวางในลัทธิศักติ ซึ่งเป็นนิกายในศาสนาฮินดูที่บูชาเทวสตรีเป็นหลัก และยังคงความสำคัญในนิกายอื่นเช่นลัทธิไศวะและลัทธิไวษณพ
คัมภีร์เล่มที่สำคัญที่สุดของนิกายศักติ เทวมหัตมยะ และเทวีภควตปุราณะ สรรเสริญเทวีในฐานะผู้สร้างสรรค์จักรวาลแรกเริ่ม และในฐานะพรหมัน หรือความสัตย์จริงสูงสุด พระทุรคาถือเป็นหนึ่งในห้าเทพเจ้าที่มีศักดิ์เทียมกันในคติปัญจยาตนบูชาของธรรมเนียมสมารตะ มีการบูชาพระทุรคาเป็นพิเศษหลังการเก็บเกี่ยวในฤดูใบไม้ผลิและฤดูใบไม้ร่วง โดยเฉพาะอย่างยิ่งในเทศกาลเช่นทุรคาบูชา, ทุรคาษฏมี, วิชัยทัศมี, ทีปาวลี และ นวราตรี
เมจิก!

| เมจิก! |
| --- | --- |
เมจิก! ขณะทำการแสดงในปี ค.ศ. 2014 อเล็กซ์ ทานัส (หลัง), มาร์ก เพลลิซเซอร์ (ซ้าย), นัสรีรี (กลาง) และ เบน สปิวาค (ขวา)
ข้อมูลพื้นฐาน
ที่เกิด: โทรอนโต รัฐออนแทรีโอ แคนาดา
แนวเพลง: เร้กเก้ฟิวชัน ป็อป เร้กเก้ร็อก
ช่วงปี: ค.ศ. 2012 (2012)–ปัจจุบัน
ค่ายเพลง: ลัตซีโย โซนี อาร์ซีเอ

สมาชิก:  นัสรี  มาร์ก "เพลลิ" เพลลิซเซอร์  เบน สปิวาค  อเล็กซ์ ทานัส 

เว็บไซต์: ournameismagic.com
เมจิก! (อังกฤษ: Magic!, มักเขียน MAGIC!) เป็นวงดนตรีแนวเร้กเก้ฟิวชันสัญชาติแคนาดาจากโทรอนโต รัฐออนแทรีโอ ก่อตั้งขึ้นในปี ค.ศ. 2012 ประกอบด้วยสมาชิกคือ นัสรี แอตวาล์ว (กีตาร์ ร้องนำ), มาร์ก "เพลลิ" เพลลิซเซอร์ (กีตาร์), เบน สปิวาค (กีตาร์เบส) และอเล็กซ์ ทานัส (กลอง) เมจิก! เซ็นสัญญากับสังกัดลัตซีโย, โซนี และอาร์ซีเอ และออกอัลบั้มแรก โดนต์คิลเดอะเมจิก ในเดือนมิถุนายน ค.ศ. 2014 มีซิงเกิลดังอย่าง "รู้ด" ขึ้นอันดับหนึ่งบนชาร์ตบิลบอร์ดฮอต 100 ด้วยยอดขาย 8.6 ล้านหน่วยทั่วโลก และได้รับรางวัลจูโนสาขาซิงเกิลแห่งปี
ผลงานเพลง > สตูดิโออัลบั้ม

| ชื่ออัลบั้ม | รายละเอียด | ตำแหน่งสูงสุดบนชาร์ต> CAN  | ตำแหน่งสูงสุดบนชาร์ต> AUS  | ตำแหน่งสูงสุดบนชาร์ต> JPN  | ตำแหน่งสูงสุดบนชาร์ต> NZ   | ตำแหน่งสูงสุดบนชาร์ต> SWE   | ตำแหน่งสูงสุดบนชาร์ต> UK  | ตำแหน่งสูงสุดบนชาร์ต> US  | ยอดขาย |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| โดนต์คิลเดอะเมจิก |  ออกจำหน่าย: 30 มิถุนายน 2014  สังหัด: โซนี  รูปแบบ: ซีดี, แอลพี, ดิจิทัลดาวน์โหลด | 5 | 66 | 70 | 30 | 25 | 19 | 6 |  CAN: 15,500  US: 156,000 |  |  |  |  |
| ไพรมารีคัลเลอส์ |  ออกจำหน่าย: 1 กรกฎาคม 2016  สังกัด: โซนี  รูปแบบ: ซีดี, แอลพี, ดิจิทัลดาวน์โหลด | 19 | — | 114 | — | — | — | 124 |  |  |  |  |  |
| เอ็กซ์เป็กเทชันส์ |  ออกจำหน่าย: 7 กันยายน 2018  สังกัด: โซนี  รูปแบบ: ซีดี, ดิจิทัลดาวน์โหลด | — | — | — | — | — | — | — |  |  |  |  |  |
"—" แสดงอัลบั้มที่ไม่ได้ออกจำหน่ายในประเทศนั้น ๆ หรือไม่ติดชาร์ต
ผลงานเพลง > ซิงเกิล

| ชื่อ | ปี | ตำแหน่งสูงสุดบนชาร์ต> CAN  | ตำแหน่งสูงสุดบนชาร์ต> AUS  | ตำแหน่งสูงสุดบนชาร์ต> AUT   | ตำแหน่งสูงสุดบนชาร์ต> DEN  | ตำแหน่งสูงสุดบนชาร์ต> GER   | ตำแหน่งสูงสุดบนชาร์ต> JPN   | ตำแหน่งสูงสุดบนชาร์ต> NLD  | ตำแหน่งสูงสุดบนชาร์ต> NZ  | ตำแหน่งสูงสุดบนชาร์ต> SWE  | ตำแหน่งสูงสุดบนชาร์ต> UK   | ตำแหน่งสูงสุดบนชาร์ต> US  | การรับรอง | อัลบั้ม |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| "รู้ด" | 2013 | 6 | 2 | 3 | 3 | 7 | 4 | 5 | 2 | 2 | 1 | 1 |  MC: 3× Platinum  ARIA: 4× Platinum  BPI: Platinum  BVMI: Gold  GLF: 3× Platinum  IFPI DEN: 3× Platinum  RMNZ: Platinum  RIAA: 3× Platinum | โดนต์คิลเดอะเมจิก |  |
| "โดนต์คิลเดอะเมจิก" | 2014 | 22 | 53 | — | — | — | — | — | — | — | — | — |  | โดนต์คิลเดอะเมจิก |  |
| "เลตยัวร์แฮร์ดาวน์" | 2014 | 20 | — | — | — | — | — | — | — | — | — | — |  MC: Platinum | โดนต์คิลเดอะเมจิก |  |
| "โนเวย์โน" | 2015 | 23 | — | — | — | — | — | — | — | — | — | — |  MC: Gold | โดนต์คิลเดอะเมจิก |  |
| "#ซันเดย์-ฟันเดย์" | 2015 | 72 | — | — | — | — | — | — | — | — | — | — |  | ซิงเกิลไม่มีอัลบั้ม |  |
| "เลย์ยูดาวน์อีซี"  (ร้องร่วมกับ ฌอน พอล) | 2016 | 36 | 91 | — | — | — | 51 | — | — | — | — | — |  MC: Platinum | ไพรมารีคัลเลอส์ |  |
| "เรดเดรส" | 2016 | — | — | — | — | — | — | — | — | — | — | — |  | ไพรมารีคัลเลอส์ |  |
| "โนริเกรตส์" | 2016 | — | — | — | — | — | — | — | — | — | — | — |  | ไพรมารีคัลเลอส์ |  |
| "ดาตส์อินเดอะดาร์ก" | 2017 | — | — | — | — | — | — | — | — | — | — | — |  | เอ็กซ์เป็กเทชันส์ |  |
| "คิสมี" | 2018 | — | — | — | — | — | — | — | — | — | — | — |  | เอ็กซ์เป็กเทชันส์ |  |
| "เอ็กซ์เป็กเทชันส์" | 2018 | — | — | — | — | — | — | — | — | — | — | — |  | เอ็กซ์เป็กเทชันส์ |  |
"—" หมายถึงเพลงที่ไม่ได้จำหน่ายในประเทศนั้น ๆ หรือไม่ติดชาร์ต
ผลงานเพลง > ซิงเกิล > นักร้องรับเชิญ

| ชื่อ | ปี | ตำแหน่งสูงสุดบนชาร์ต> FRA   | ตำแหน่งสูงสุดบนชาร์ต> GER   | อัลบั้ม |  |  |
| --- | --- | --- | --- | --- | --- | --- |
| "ซันโกส์ดาวน์"  (เดวิด เกตตา และ โชว์เทก ร้องร่วมกับเมจิก! และ ซันนี วิลสัน) | 2015 | 37 | 67 | ลิสเซิน |  |  |
| "เกิร์ลแอตโคเชลลา"  (กับ มาทูมา ร้องร่วมกับดี.อาร์.เอ.เอ็ม.) | 2017 | — | — |  |  |  |
"—" หมายถึงเพลงที่ไม่ได้จำหน่ายในประเทศนั้น ๆ หรือไม่ติดชาร์ต
สมาชิก

นัสรี – ร้องนำ กีตาร์
มาร์ก "เพลลิ" เพลลิซเซอร์ – กีตาร์ คีย์บอร์ด ร้องเบื้องหลัง
เบน สปิวาค – กีตาร์เบส ร้องเบื้องหลัง
อเล็กซ์ ทานัส – กลอง ร้องเบื้องหลัง
แหล่งข้อมูลอื่น

เว็บไซต์ทางการ
เมดอินดิเอเอ็ม

เมดอินดิเอเอ็ม (อังกฤษ: Made in the A.M.) เป็นสตูดิโออัลบั้มลำดับที่ห้าของวงบอยแบนด์อังกฤษและไอริช วันไดเรกชัน วางจำหน่ายเมื่อวันที่ 13 พฤศจิกายน ค.ศ. 2015 โดยโคลัมเบียเรเคิดส์ และไซโกมิวสิก อัลบั้มนี้ยังเป็นอัลบั้มแรกของวงหลังจากการจากไปของเซย์น แมลิก ซึ่งลาออกจากสมาชิกกลุ่มเมื่อวันที่ 25 มีนาคม ค.ศ. 2015 และเป็นอัลบั้มสุดท้ายของวงก่อนจะยุติกิจกรรมอย่างไม่มีกำหนดในเดือนมกราคม ค.ศ. 2016 โดยอัลบั้มมีสามซิงเกิลนำคือ "Drag Me Down" วางจำหน่ายเมื่อวันที่ 31 กรกฎาคม ค.ศ. 2015; "Perfect" วางจำหน่ายเมื่อวันที่ 16 ตุลาคม ค.ศ. 2015 และ "History" วางจำหน่ายเมื่อวันที่ 6 พฤศจิกายน ค.ศ. 2015 ทั้งสามซิงเกิลนี้ขึ้นสู่ 10 อันดับแรกในชาร์ตระดับชาติหลายชาร์ต
เมื่อวางจำหน่าย อัลบั้มนี้โดยทั่วไปได้รับตคำวิจารณ์ที่ดีจากนักวิจารณ์เพลง เปิดตัวที่อันดับหนึ่งในชาร์ตอัลบั้มแห่งสหราชอาณาจักร ด้วยยอดจำหน่าย 93,189 ชุด และเปิดตัวที่อันดับสองบนชาร์ตบิลบอร์ด 200 ในสหรัฐ โดยมียอดจำหน่ายเทียบเท่าอัลบั้ม 459,000 หน่วยในสัปดาห์แรก ซึ่ง 402,000 ชุดเป็นยอดจำหน่ายจริง ตามหลังอัลบั้มเพอร์เพิสของจัสติน บีเบอร์ ยอดจำหน่ายในสัปดาห์แรกของอัลบั้มสูงกว่าอัลบั้มก่อนหน้าคือ โฟร์ ซึ่งทำยอดจำหน่ายเปิดตัวได้ 387,000 ชุดในปี ค.ศ. 2014 ซึ่งทำลายกระแสขวงบอยแบนด์ที่คาดการณ์ไว้ว่ายอดจำหน่ายของอัลบั้มจะลดลงติดต่อกัน นอกจากนี้ เมดอินดิเอเอ็มเป็นอัลบั้มที่จำหน่ายเร็วที่สุดเป็นอันดับสองของปี 2015 ในสหราชอาณาจักร แซงหน้าอัลบั้ม 25 ของอะเดล ในหนึ่งสัปดาห์หลังจากออกอัลบั้ม ตามข้อมูลของสมาพันธ์ผู้ผลิตสิ่งบันทึกเสียงระหว่างประเทศ เมดอินดิเอเอ็มเป็นอัลบั้มที่จำหน่ายดีที่สุดอันดับที่หกของปี 2015 ด้วยยอดจำหน่าย 2.4 ล้านชุดทั่วโลก
รายชื่อเพลง

| ลำดับ | ชื่อเพลง | ประพันธ์ | ผู้ผลิต | ยาว |
| --- | --- | --- | --- | --- |
| 1. | "Hey Angel" | Julian Bunetta John Ryan Ed Drewett | Bunetta Ryan | 4:00 |
| 2. | "Drag Me Down" | Bunetta Jamie Scott Ryan | Bunetta Ryan | 3:12 |
| 3. | "Perfect" | Harry Styles Louis Tomlinson Bunetta Ryan Jacob Kasher Jesse Shatkin Maureen Anne McDonald | Bunetta Shatkin Afterhrs | 3:50 |
| 4. | "Infinity" | Bunetta Scott Ryan | Bunetta Ryan | 4:09 |
| 5. | "End of the Day" | Tomlinson Liam Payne Wayne Hector Ryan Drewett Bunetta Kasher Gamal "LunchMoney" Lewis | Bunetta Ryan | 3:14 |
| 6. | "If I Could Fly" | Styles Johan Carlsson Ross Golan | Carlsson Noah "Mailbox" Passovoy | 3:50 |
| 7. | "Long Way Down" | Payne Tomlinson Bunetta Scott Ryan | Bunetta Ryan | 3:12 |
| 8. | "Never Enough" | Niall Horan Bunetta Scott Ryan | Bunetta Ryan | 3:33 |
| 9. | "Olivia" | Styles Bunetta Ryan | Bunetta Ryan | 2:57 |
| 10. | "What a Feeling" | Payne Tomlinson Scott Daniel Bryer Mike Needle | Scott | 3:20 |
| 11. | "Love You Goodbye" | Tomlinson Bunetta Kasher | Payne Bunetta | 3:16 |
| 12. | "I Want to Write You a Song" | Bunetta Ryan Ammar Malik | Bunetta Ryan | 2:59 |
| 13. | "History" | Payne Tomlinson Hector Ryan Drewett Bunetta | Bunetta Ryan | 3:07 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 44:39 |
| ลำดับ | ชื่อเพลง | ประพันธ์ | ผู้ผลิต | ยาว |
| --- | --- | --- | --- | --- |
| 14. | "Temporary Fix" | Horan Hector TMS | TMS | 2:55 |
| 15. | "Walking in the Wind" | Styles Bunetta Scott Ryan | Bunetta Ryan | 3:22 |
| 16. | "Wolves" | Horan Will Champlin Andrew Haas Payne Ian Franzino | Bunetta Afterhrs | 4:01 |
| 17. | "A.M." | Tomlinson Payne Horan Styles Hector Ryan Drewett Bunetta | Bunetta Ryan | 3:29 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 58:26 |
| ลำดับ | ชื่อเพลง | ยาว |
| --- | --- | --- |
| 18. | "Backstage at the Apple Music Festival 2015" | 5:52 |
| 19. | "Drag Me Down" (Live from the Apple Music Festival 2015) | 3:04 |
| ลำดับ | ชื่อเพลง | ประพันธ์ | ผู้ผลิต | ยาว |
| --- | --- | --- | --- | --- |
| 18. | "Home" | Scott Tomlinson Payne | Scott Daniel Bryer Needle | 3:14 |
| 19. | "Night Changes" (Afterhrs Remix) | Bunetta Scott Ryan Tomlinson Payne Horan Styles Zayn Malik | Bunetta Ryan Afterhrs | 3:40 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 65:20 |
^[a]  หมายถึงผู้ผลิตเสียงขับร้อง
^[b]  หมายถึงผู้ผลิตเพิ่มเติม
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 2× Platinum | 140,000 |
| Austria (IFPI Austria) | Gold | 7,500* |
| Canada (Music Canada) | Platinum | 80,000^ |
| Denmark (IFPI Danmark) | 2× Platinum | 40,000 |
| Finland (Musiikkituottajat) | Gold | 11,800 |
| France (SNEP) | Gold | 50,000* |
| Germany (BVMI) | Gold | 100,000 |
| Hungary (MAHASZ) | Gold | 1,000^ |
| Italy (FIMI) | 2× Platinum | 100,000 |
| Japan (RIAJ) | Gold | 100,000^ |
| Mexico (AMPROFON) | 4× Platinum | 240,000 |
| New Zealand (RMNZ) | Gold | 7,500^ |
| Poland (ZPAV) | 2× Platinum | 40,000 |
| Portugal (AFP) | Gold | 7,500^ |
| Spain (PROMUSICAE) | Platinum | 40,000 |
| Sweden (GLF) | Gold | 20,000 |
| Switzerland (IFPI Switzerland) | Gold | 10,000 |
| United Kingdom (BPI) | 2× Platinum | 600,000 |
| United States (RIAA) | 2× Platinum | 2,000,000 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | ค่าย | รุ่น | อ้างอิง |
| --- | --- | --- | --- | --- | --- |
| ทั่วโลก | 13 พฤศจิกายน 2015 | ซีดี ดิจิทัลดาวน์โหลด แผ่นเสียง | โคลัมเบีย ไซโก | มาตรฐาน ดีลักซ์ |  |
เซี่ยงไฮ้ดิสนีย์รีสอร์ต

| --- | --- |


ชื่อท้องถิ่น: 上海迪士尼度假区
ชื่อโรมัน: Shànghǎi Díshìní Dùjiàqū
อุตสาหกรรม: สวนสนุกและสถานพักตากอากาศ
ก่อตั้ง: 16 มิถุนายน 2016; 8 ปีก่อน (2016-06-16)
สำนักงานใหญ่: ผู่ตง, เซี่ยงไฮ้, จีน 31°08′38″N 121°39′25″E﻿ / ﻿31.1440°N 121.6570°E﻿ / 31.1440; 121.6570
เจ้าของ: เซี่ยงไฮ้เซินตีกรุป (57%) เดอะวอลต์ดิสนีย์ (43%)
เว็บไซต์: เว็บไซต์ทางการ 
เซี่ยงไฮ้ดิสนีย์แลนด์รีสอร์ต (Shanghai Disneyland Resort - 上海迪士尼度假區) เป็นรีสอร์ตในผู่ตง เมืองเซี่ยงไฮ้ ประเทศจีน เป็นดิสนีย์เอ็กซ์พีเรียนส์แห่งแรกในจีนแผ่นดินใหญ่ และเป็นสวนสนุกดิสนีย์แห่งที่สองของจีนถัดจากฮ่องกงดิสนีย์แลนด์รีสอร์ต ซึ่งโครงการนี้ได้รับอนุมัติจากทางรัฐบาลจีนในวันที่ 4 พฤศจิกายน พ.ศ. 2552 เปิดอย่างเป็นทางการเมื่อวันที่ 16 มิถุนายน พ.ศ. 2559
รีสอร์ทแห่งนี้มีเซี่ยงไฮ้ดิสนีย์แลนด์ ย่านบันเทิง โรงแรม 2 แห่ง สิ่งอำนวยความสะดวกด้านสันทนาการ ทะเลสาบ รวมถึงที่จอดรถและศูนย์กลางการขนส่ง ระยะเพิ่มเติมจะเห็นการพัฒนาสวนสนุกเพิ่มเติมอีกสองแห่งที่รีสอร์ท สถานที่นี้จะครอบคลุมพื้นที่ 390 เฮกตาร์ (963 เอเคอร์) ในผู่ตง หรือประมาณสามเท่าของขนาดฮ่องกงดิสนีย์แลนด์
พื้นที่ > เซี่ยงไฮ้ดิสนีย์

บทความหลัก: เซี่ยงไฮ้ดิสนีย์แลนด์
เป็นสวนสนุกที่มีเค้าโครงเหมือนสวนสนุกของดิสนีย์แห่งอื่น ๆ ทั่วโลก ได้รับการออกแบบเหมือนกับสวนสนุกดิสนีย์แลนด์ที่แคลิฟอร์เนีย
พื้นที่ > โรงแรม

มีโรงแรมทั้งหมดสองแห่ง
เซี่ยงไฮ้ดิสนีย์แลนด์โฮเต็ล มีจำนวนห้องพักทั้งหมด 420 ห้อง
ทอยสตอรีโฮเต็ล มีจำนวนห้องพักทั้งหมด 800 ห้อง
พื้นที่ > ดิสนีย์ทาวน์

ดิสนีย์ทาวน์พื้นที่ให้บริการศูนย์การค้าขนาดใหญ่ ร้านอาหาร และสถานบันเทิง
เฟอร์รารี่ เอฟ430

| เฟอร์รารี่ เอฟ430 |
| --- | --- |
เฟอร์รารี่ เอ430 สคูเดอเรีย
ภาพรวม
บริษัทผู้ผลิต: เฟอร์รารี่
เรียกอีกชื่อ: 430
เริ่มผลิตเมื่อ: ค.ศ. 2004 - 2009
แหล่งผลิต: มาราเนลโล, ประเทศอิตาลี
ผู้ออกแบบ: แฟรงก์ สเตเฟนสัน (Frank Stephenson) จากบริษัทพินินฟารินา
ตัวถังและช่วงล่าง
ประเภท: รถยนต์นั่งสมรรถนะสูง (Sports car)
รูปแบบตัวถัง: 2 ประตู เบอร์ลิเนตทา 2 ประตู สไปเดอร์
โครงสร้าง: เครื่องยนต์กลางลำหลัง ขับเคลื่อนสองล้อท้าย (RMR)
จำนวนประตู: 2 แบบบานเปิดธรรมดา
ระบบส่งกำลัง
เครื่องยนต์: 4.3 L เครื่องเฟอร์รารี่ เอฟ136 อี V8
ระบบเกียร์: เกียร์ธรรมดา 6 จังหวะ 6-speed  เกียร์ธรรมดาระบบอิลเคโทรไอโดลิก 'F1' 6 จังหวะ
มิติ
ระยะฐานล้อ: 102.4 in (2,601 mm)
ความยาว: 177.6 in (4,511 mm)
ความกว้าง: 75.7 in (1,923 mm)
ความสูง: คูเป: 47.8 in (1,214 mm) สไปเดอร์: 48.6 in (1,234 mm)
น้ำหนัก: 1,517 kg (3,344 lb)   1,570 kg (3,460 lb) (spider)    1,500 kg (3,300 lb)(Scuderia Spider 16M)  1,430 kg (3,150 lb)(Scuderia) 
ระยะเหตุการณ์
รุ่นก่อนหน้า: เฟอร์รารี่ 360
รุ่นต่อไป: เฟอร์รารี่ 458 อิตาเลีย
เฟอร์รารี่ เอฟ430 (อิตาลี: Ferrari F430) เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทผลิตรถยนต์สัญชาติอิตาลี เฟอร์รารี่ ในช่วงปี ค.ศ. 2004 - 2009 ถือเป็นรุ่นต่อจาก เฟอร์รารี่ 360 เอฟ430 ได้เปิดตัวครั้งแรกที่งานปารีสมอเตอร์ โชว์ ปี ค.ศ. 2004 จนเมื่อ เอฟ430 ได้ยุติสายการผลิตลง จึงถูกแทนที่ด้วยรุ่น 458 อิตาเลีย ซึ่งได้เปิดตัวในวันที่ 28 กรกฎาคม ปี ค.ศ. 2009
รุ่นต่างๆ > F430 Spider

เอฟ430 สไปเดอร์  ( F430 Spider ) คือรุ่นเสริมจากคูเป้ ที่สามารถเปิดประทุนได้ด้วย หลังคาผ้าใบ นับเป็นรถคันที่ 21 ของเฟอร์รารี่ที่ผลิตรถเปิดประทุนออกมา ได้เปิดเผยครั้งแรกที่งานเจนีวามอเตอร์โชว์ รถได้รับการออกแบบโดย บริษัท พินินฟารินา ใช้หลักการลมเข้ารถ เช่นเดียวกับที่ทำใน ฟอร์มูล่าวัน
รุ่นต่างๆ > F430 Challenge

เอฟ430 แชลเลนจ์ (F430 Challenge) เป็นรุ่นเสริมจาก เอฟ430 และเป็นรุ่นที่มาแทน 360 แชลเลนจ์ ซึ่งได้ยุติการผลิตไป ออกแบบมาเพื่อใช้ใน "เฟอร์รารี่ แชลเลนจ์" (Ferrari Challenge) ซึ่งเป็นฝ่ายจัดการแข่งขัน ของบริษัท เฟอร์รารี่ เอฟ430 แชลเลนจ์ ยังคงใช้เครื่องยนต์และกำลังเดิม แต่น้ำหนักลดลง เป็นผลให้ความเร็วสูงสุดสามารถทำได้ที่ 315 กม./ชม. (196 ไมล์/ชม.) รถได้ถูกเปิดเผยที่งาน ลอสแองเจิลลิส ออโต้ โชว์ ในเดือนมกราคม ปี ค.ศ. 2005
รุ่นต่างๆ > 430 Scuderia

430 สคูเดอเรีย (430 Scuderia) เปิดตัวครั้งแรกในงานแฟรงเฟิร์ตออโตโชว์ ปี ค.ศ. 2007 โดยงานครั้งนี้มี มีชาเอล ชูมาเคอร์ มาร่วมงานนี้ด้วย 430 สคูเดอเรีย นับเป็นการเปลี่ยนโฉมใหม่ของ รุ่นเอฟ430 ในหลายๆด้าน โดยคำว่า  "สคูเดอเรีย" มีความหมายว่า "ความคงทนของเหล่าม้า" (Stable of horses) รุ่นนี้ก็ได้ตัด ตัวเอฟออกไป โดยเรียกเพียง 430 แทน
ด้วยตัวถังใหม่ที่เบากว่า และมีสมรรถนะสูงกว่า กว่า เอฟ430 รุ่นธรรมดา สามารถทำความเร่ง 0-100 กม./ชม. ด้วยเวลาเพียง 3.6 วินาที และ ความเร็วสูงสุดได้ที่ 319 กม./ชม.
รุ่นต่างๆ > Scuderia Spider 16M

สคูเดอเรีย สไปเดอร์ 16เอ็ม (Scuderia Spider 16M) รุ่นเฉลิมฉลองที่เฟอร์รารี่เอาชนะงานฟอร์มูล่าวัน เป็นครั้งที่ 16 ได้ ในปี ค.ศ. 2008 มีความพิเศษคือ เป็นรุ่นเปิดประทุนของ 430 สคูเดอเรีย ธรรมดา และผลิตจำนวนจำกัดที่ 499 คัน สำหรับสมรรถนะ ลดลงเล็กน้อย อัตราเร่ง 0-100 กม./ชม. ทำได้ที่ 3.7 วินาที และ ความเร็วสูงสุดที่ 315 กม./ชม. (196 ไมล์/ชม.)
รุ่นต่างๆ > F430 Spider Bio Fuel

เอฟ430 สไปเดอร์ ไบโอ ฟิวเอิล (F430 Spider Bio Fuel) เป็นรุ่นที่สามารถใช้เติมเอทานอลได้ เปิดตัวครั้งแรกที่งานดีทรอยต์ออโตโชว์ ปี ค.ศ. 2008 มาพร้อมกับ เครื่องยนต์ V8 ขนาด 4.3 ลิตร 500 แรงม้า เพิ่มแรงบิดขึ้น 5% และลดการปล่อยคาร์บอนไดออกไซด์ลง 5%
รุ่นต่างๆ > SP1

เอสพี1 (SP1) เป็นรุ่นแต่งของ เอฟ430 ใช้ชื่อว่า "เอฟพี1" ซึ่งย่อมาจาก "Special Project Number 1" พิเศษตรงที่ผลิตมาเพียงคันเดียว ออกแบบมาเพื่อให้กับ จูนิชิโร่ ฮิรามาซู ( Junichiro Hiramatsu ) นักธุรกิจชาวญี่ปุ่นผู้ซึ่งเป็นประธานชนรมเฟอร์รารี่ประเทศญี่ปุ่น รถได้รับการออกแบบโดย เลโอนาร์โด ฟีโอราวันติ (Leonardo Fioravanti) จากบริษัท พินินฟารินา
ดูเพิ่ม

เฟอร์รารี่
เฟอร์รารี่ 458 อิตาเลีย
เอฟ430 สไปเดอร์
สคูเดอเรีย สไปเดอร์ 16เอ็ม